**Заданні па падрыхтоўцы да алімпіяды па беларускай літаратуры**

**ВЕРШАСКЛАДАННЕ**

***Паважаныя сябры! Прапаную вам выканаць некалькі заданняў пад агульнай тэмай “Вершаскладанне”.***

***Тэарэтычны матэрыял па гэтай тэме вы можаце знайсці ў падручніку VІІ класа на с.50-52. Жадаю поспехаў!***

**Заданне №1.**Знайдзіце лішняе слова і растлумачце свой выбар.

Дактыль, ямб, метафара, харэй, анапест, амфібрахій.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Заданне №2.**Суаднясіце назвы вершаваных памераў з іх схемамі.

|  |  |
| --- | --- |
| А. ямб | **1. `\_ \_ \_** |
| Б. харэй | **2. \_ `\_** |
| В. дактыль | **3. \_ `\_ \_** |
| Г. амфібрахій | **4. \_ \_ `\_** |
| Д. анапест | **5. `\_ \_** |

А. \_\_ Б. \_\_ В. \_\_ Г. \_\_ Д. \_\_

**Заданне №3.** Вызначце вершаваны памер прыведзеных ніжэй радкоў. Назавіце аўтараў і літаратурныя творы, з якіх ўзяты гэтыя радкі.

|  |  |  |  |
| --- | --- | --- | --- |
| **Вершаваныя радкі** | **Аўтар твора** | **Назва твора** | **Вершаваны памер твора** |
| Ад прадзедаў спакон вякоў  Мне засталася спадчына;  Паміж сваіх і чужакоў  Яна мне ласкай матчынай. |  |  |  |
| Дзе мой край? Там, дзе вечную песню пяе Белавежа,  Там, дзе Нёман на захадзе помніць варожую кроў,  Дзе на ўзвышшах Наваградскіх дрэмлюць суровыя вежы  І вішнёвыя хаты глядзяцца ў шырокі Дняпро. |  |  |  |
| Па-над белым пухам вішняў, Быццам сіні аганёк,  Б’ецца, ўецца шпаркі, лёгкі Сінякрылы матылёк. |  |  |  |

**Заданне №4.** Узгадайце верш па словах, якія рыфмуюцца ў першай страфе. Назавіце аўтара і літаратурны твор. Вызначце вершаваны памер і від рыфмоўкі гэтага верша.

....................... сінім

................ дзяўчыне

....................між гаю

...................... кахаю

Назва твора \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Аўтар \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Вершаваны памер \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Рыфма \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Заданне №5.** Вызначце вершаваны памер прапанаваных урыўках з твораў беларускіх паэтаў. Памятайце, што ў памерах, утвораных двухскладовымі стопамі, сустракаюцца пропускі метрычнага націску.

1. Ён ведаў, што цемрадзь адыйдзе і згіне, / Што звон кайданоў разаб’ецца аб скалы… (“Янку Купалу”. П. Броўка). \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2. Роднае слова – страла Перунова / Ў чорныя сэрцы выроддзя (“Роднае”. В.Зуёнак). \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

3. Там, дзе нізка схіліліся хаты, / Ля ракі, дзе гамоніць аір! / Там, дзе ў пушчы па хвоях кудлатых / Мігацяць Беларусі страі! (“Прыпыніла свой голас жалейка…”. У. Дубоўка). \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

4. Раскінуліся дзве палескіх вёскі / На супрацьлеглых берагах Сажа. / Тут песень чутны адгалоскі: / Рака – паміж народамі мяжа (“Раскінуліся дзве палескіх вёскі…”. М. Аўрамчык). \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Заданне №6.** Вызначце, якім літаратуразнаўчым паняццям адпавядаюць наступныя азначэнні.

1. Група складоў з адным націскным (доўгім) і двума ненаціскнымі (кароткімі) складамі, раўнамернае паўтарэнне якіх вызначае метр сілаба-танічнай сістэмы вершаскладання. \_\_\_\_\_\_\_\_\_\_\_\_\_\_\_\_\_
2. Сугучнасць слоў або іх частак у вершаванай мове. \_\_\_\_\_\_\_\_\_\_\_\_\_
3. Група аб’яднаных пэўнай рыфмоўкай, інтанацыяй і думкай вершаваных радкоў, якая ўтварае цэласную частку верша. \_\_\_\_\_\_\_\_\_\_\_\_\_
4. Раўнамернае паўтарэнне якіх-небудзь з’яў. У вершаванай мове — рэгулярнае чаргаванне аднародных, суразмерных адзінак, вялікіх і малых: націскных і ненаціскных складоў, радкоў, строф і інш. \_\_\_\_\_\_\_\_\_\_\_\_\_\_\_

**Заданне №7.** Перад вамі запісаны ў форме празаічнага тэксту фрагмент вершаванага твора М.Танка. Расстаўляючы патрэбныя знакі прыпынку, запішыце яго ў форме верша, не забываючыся аб тым, што кожны радок верша пачынаецца з вялікай літары.

|  |  |
| --- | --- |
| Запіс у форме празаічнага тэксту | Запіс у форме верша |
| Яно маўчыць яно не можа і сотай долі перадаць як выглядаеш ты прыгожа як вочы зорамі гараць. Ты лепш пакліч мяне красуня хоць на хвіліну да сябе і мне не будзе гэтак сумна і я дапамагу табе прымераць стужкі завушнічкі і плечы хусткай ахінуць і лакавыя чаравічкі перад «Лявоніхай» абуць. |  |

**Заданне №8.** Вызначце вершаваны памер, тып рыфмрўкі і троп (сродак мастацкай выразнасці) у вылучаным фрагменце. Адказ запішыце ў табліцу. Памятайце, што вершаваны памер вызначаецца па колькасці стоп у вершаваным радку (напрыклад, 5-стопны ямб).

|  |  |  |  |
| --- | --- | --- | --- |
| Вершаваныя радкі | Вершаваны памер | Тып рыфмоўкі | Сродак мастацкай выразнасці |
| **Занямелі песні**, стоны...  Ціха скрозь, як у магіле!  Толькі, выстраіўшы крылле,  Глуха кракаюць вароны.  *Я.Купала* |  |  |  |
| Разгарэўся, вакол абудзіўшы сялібы,  Аганькамі заззяў па **асветленых** шыбах.  Аганькамі яго саграваліся людзі,  І адзін аганёк закаціўся мне ў грудзі.  П.Броўка |  |  |  |
| Пазносіў я многа ламачча,  Вячэрні касцёр хоць куды!  Сусед мой**, як рыцар з Ламанчы**,  Наіўны, высокі, худы.  П.Панчанка |  |  |  |
| Так і сустрэў я сонца ўсход,  Які **не бачыў я сто год**.  Шчакою, звернутай да ўсходу,  Адчуў я цёплую нагоду.  А.Вярцінскі |  |  |  |

**Заданне №9.** Вызначце, якім літаратуразнаўчым паняццям адпавядаюць наступныя азначэнні.

А) Іх адносяць да “строгай”, або “цвёрдай”, вершаванай форме. Яны могуць быць суцэльнымі, перавернутымі, нават безгаловымі, хвастатымі і храмымі. У гісторыю літаратуры Беларусі яны ўпершыню ўвайшлі ў 1610 годзе, калі М. Сматрыцкі змясціў у сваім славутым “Фрынасе” ўласны пераклад аднаго з іх Петраркі на лацінскую і польскую мовы. Пра што ідзе гаворка? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ .

Б) Паходжанне тэрміна звязана з практыкай ранняга кнігадрукавання, дзе рыфмаваныя радкі пазначаліся чырвонай фарбай, а нерыфмаваныя – звычайнай. Калі ва ўсім вершы не было рыфмаў, ён друкаваўся звычайнай фарбай і называўся… \_\_\_\_\_\_\_\_\_\_\_\_\_\_\_\_\_\_\_\_\_ .

В) Класічная форма верша, васьмірадковы верш з рыфмоўкай: абабаб вв – гэта \_\_\_\_\_\_\_\_\_\_\_\_\_\_\_\_\_\_\_ .

Г) Гэты верш узнік у старажытнай французскай паэзіі, назву яго звязваюць з «Раманам пра Аляксандра Македонскага» (ХІІ ст.), які напісаны такім вершам. Пішацца ён шасцістопным ямбам з цэзурай пасля трэцяй стапы. Радкі рыфмуюцца папарна, раўнамерна чаргуюцца мужчынскія і жаночыя рыфмы. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Д) Гэтыя вершы можна не толькі чытаць, але і разглядваць, як разглядваюць будынак або карціну. Менавіта Сімяон Полацкі «маляваў» такія вершы. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

**Заданне №10.** Ніжэй прыводзіцца арыгінальны тэкст класічнай рускай літаратуры і яго пераклад на беларускую мову. У асобных радках перакладу зроблены пропускі. Пастарайцеся ўзнавіць версію перакладчыка і / або прапанаваць уласную. Пры стварэнні ўласнага варыянта (варыянтаў) дазваляецца поўнасцю змяняць радок, у якім ёсць пропуск, галоўнае — захаваць мастацкую цэласнасць твора.

|  |  |
| --- | --- |
| Ночевала тучка золотая  На груди утёса-великана,  Утром в путь она умчалась рано,  По лазури весело играя;  Но остался влажный след в морщине  Старого утёса. Одиноко  Он стоит, задумался глубоко,  И тихонько плачет он в пустыне.  *М. Ю. Лермонтов. «Утёс».* | Начавала хмарка залатая  На\_\_\_\_\_\_\_\_\_\_\_\_\_\_\_\_\_\_\_\_,  І ў дарогу \_\_\_\_\_\_\_\_\_\_\_\_,  Ведала, бакіт яе чакае;  Ды вільготны след пякуча стыне  У аброва ў зморшчыне. Самотна  Ён стаіць, \_\_\_\_\_\_\_\_\_\_\_\_\_\_\_\_\_\_,  Непачута плачучы ў пустыні.  *Пер. Рыгора Барадуліна.* |